CELEX: 32015R1722
Language: lt
Date: 2015-09-22 00:00:00
Title: 2015 m. rugsėjo 22 d. Komisijos įgyvendinimo reglamentas (ES) 2015/1722 dėl tam tikrų prekių klasifikavimo Kombinuotojoje nomenklatūroje

29.9.2015   
            
            
               LT
            
            
               Europos Sąjungos oficialusis leidinys
            
            
               L 252/5
            
         KOMISIJOS ĮGYVENDINIMO REGLAMENTAS (ES) 2015/1722
   2015 m. rugsėjo 22 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 22 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinio direktorato generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Kremo pavidalo produktas mažmeninei prekybai skirtame 227 g talpos plastikiniame indelyje.
                  Produktą sudaro vanduo, riebalų rūgščių esteris, dimetikonas, augalų aliejus, emulgatorius, glicerinas, kvapioji medžiaga, konservantai, tirštiklis ir dažikliai.
                  Produkto pakuotė nevertintina kaip mažmeninei prekybai skirta odos priežiūros produkto pakuotė, nes produktas daugiausia skirtas geisminiam masažui ir stimuliavimui.
               
               
                  3307 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 33 skirsnio 3 pastaba ir KN kodus 3307 ir 3307 90 00 atitinkančiais prekių aprašymais.
                  Produktas nelaikytinas odos priežiūros preparatu, priskiriamu KN kodui 3304, nes jis nėra pateikiamas mažmeninei prekybai skirtoje odos priežiūros produkto pakuotėje (taip pat žr. Suderintos sistemos (SS) paaiškinimų 3304 pozicijos paaiškinimų A grupės trečio punkto paaiškinimus).
                  Produktas tinkamas naudoti kaip kitas kosmetikos preparatas ir pateikiamas tokiam naudojimui mažmeninei prekybai skirtose pakuotėse (žr. 33 skirsnio 3 pastabą, taip pat SS paaiškinimų 33 skirsnio paaiškinimų Bendrųjų nuostatų ketvirtosios pastraipos a punktą).
                  Todėl produktas klasifikuotinas kaip kitas kosmetikos preparatas priskiriant KN kodą 3307 90 00.